open-index/open-wikipedia-markdown huggingface dataset:
Dialnet

**Dialnet** é un portal de Internet de difusión da produción científica hispana, que botou a andar no ano 2001, especializado en ciencias humanas e sociais. A súa base de datos, de acceso libre, foi creada pola Universidade da Rioxa e constitúe unha hemeroteca virtual que conten os índices das revistas científicas e humanísticas de España, Portugal e Latinoamérica, incluíndo tamén libros (monografías), teses de doutoramento, homenaxes e outro tipo de documentos. O texto completo de moitos dos documentos está dispoñible en liña.

No portal colaboran numerosas universidades españolas e hispanoamericanas que fan os volcados de sumarios de revistas. Tamén incorpora bases de datos con documentos noutras linguas.

## Estatísticas e servizos 
Dialnet é un dos servizos de busca máis empregados no mundo académico e cultural hispano.

* Carga de teses doutoralis a texto completo
* Ofrece un *servizo de alertas*, polo que o subscritor recibe por correo electrónico os sumarios das revistas das materias que desexe. 
* Permite o aloxamento de revistas en *edición electrónica*
* Ofrece servizos específicos aos *editores*

Na clasificación do Laboratorio de Cibermetría do CSIC, Dialnet ocupa o primeiro posto entre os portais europeos e o cuarto posto a nivel mundial.

## Recoñecementos 
Recibiu o premio Álvaro Pérez Ugena á Divulgación da Ciencia e da Comunicación, correspondente á edición de 2012.

## Notas 
## Véxase tamén 
### Outros artigos 
* Google Books.
### Ligazóns externas 
* Páxina web de Dialnet .
* 
* *La Fundación Dialnet estará operativa a partir de enero de 2009* en Soitu
Consello comarcal

Os **Consellos comarcais** son órganos administrativos de ámbito comarcal que dirixen algunhas competencias das comarcas de Cataluña, comarcas de Aragón e O Bierzo (León), en España. As comarcas da Comunidade Valenciana teñen previsto un órgano político polo mesmo decreto que instaurou as comarcas aínda que non se chegou a desenvolver.

## Consellos comarcais en Cataluña 
[thumb|Partidos políticos no poder segundo consellos comarcais cataláns e ''[Conselh Generau d'Aran* (2007-2011):]] 

En Cataluña, os consellos comarcais (*consells comarcals'' en catalán) foron creados polo goberno da Generalitat trala aprobación da Lei 6/1987 polo Parlamento de Cataluña en 1987. 
Esa lei determina o proceso de creación e formación dos órganos que compoñen o consello, o seu funcionamento, ámbito de actuación (territorio da comarca) e o número de membros do consello comarcal determinado pola poboación de cada territorio.

A súa organización configúrase cun órgano colexiado, o pleno, e un órgano unipersonal, o Presidente. O pleno do consello está formado por concelleiros dos municipios que compoñen a comarca. A designación de conselleiros comarcais faise por un sistema baseado na Lei ou Regra D'Hondt aplicando unha fórmula mixta tendo en conta tanto os votos obtidos por cada candidatura como o número de concelleiros. O pleno do Consello elixe o Presidente, que ten as atribucións representativas inherentes ao cargo e as de supervisión da administración, dos servizos e do persoal.

Os consellos contan tamén cun xerente, figura integrada na cúpula do goberno. Trátase dun profesional que ten dedicación plena á execución dos labores de goberno e administración comarcais.

## Consellos comarcais en Castela e León 
O Estatuto de Autonomía de Castela e León no seu artigo 19.3 dispón que «polas
correspondentes Leis das Cortes de Castela e León, específicas para cada suposto, poderanse recoñecer comarcas, mediante a agrupación de municipios limítrofes, atendendo ao informe previo dos municipios afectados e ás súas características xeográficas, económicas, sociais e históricas, para a xestión en común dos seus servizos ou a colaboración no exercicio das súas competencias.

A única comarca que se considerou que reúne eses requisitos e foi recoñecida por Lei é O Bierzo. Desde o 14 de marzo de 1991 en que se crea sufriu varias modificacións e ata ampliacións xeográficas. No novo Estatuto de Castela e León figura no preámbulo e no articulado e pola Lei 17/2010, de 20 de decembro de 2010 foi modificado polas Cortes de Castela e León. Prevese darlle maior autonomía financeira e competencial e ata que se modifique o seu modo de elección.

## Notas 
## Véxase tamén 
### Ligazóns externas 
* Consello Comarcal do Bierzo
Illa Isabel II

A **Illa Isabel II** é unha das tres illas que forman o pequeno arquipélago das illas Chafarinas, situado ao norte do continente africano e que constitúen unha das prazas de soberanía españolas.

A illa ten 15,3 hectáreas e o seu nome provén da raíña Isabel II de España. Está constituída fundamentalmente por andesitas piroxénicas. Na zona non ocupada pola base militar, cuxa superficie rolda a metade da illa, acháronse 58 especies botánicas distintas.

## Poboación 
É a única illa habitada das tres. Aínda que chegou a contar cunha poboación próxima aos mil habitantes, na actualidade só se atopa nela unha gornición militar, ademais de persoal do Ministerio de Medio Ambiente de España, por ser as illas un Refuxio Nacional protexido pola riqueza das súas especies naturais.

Durante os meses de verán vive tamén na illa un grupo de arqueólogos que realizan escavacións no xacemento neolítico descuberto na Illa do Congreso, chamado El Zafrín, do V milenio a.C., encabezados polo Instituto de Cultura Mediterránea.

## Edificacións 
miniatura|esquerda|Igrexa da Purísima Concepción en 1893.
A illa ten distintas edificacións de carácter castrense. Ademais, hai edificios como a igrexa da nosa Señora da Concepción e a Torre da Conquista, ambas de mediados do século XIX, ademais dun faro, construído a principios do século XX.

### Igrexa da nosa Señora da Concepción 
Ademais dos edificios e instalacións de carácter militar, conta a illa cunha igrexa de nave única de ao redor de 250 metros cadrados construída entre 1851 e 1853 baixo a advocación da Virxe da Concepción, que se atopa actualmente en grave estado de abandono. Foi o vicario interino da igrexa parroquial de Melilla, Bartolomé de Fuentes, quen puxese ás tres illas baixo a advocación da Virxe o mesmo día da ocupación, o 6 de xaneiro de 1848. Foi rehabilitada nunha ocasión, en 1951.

## Notas 
## Véxase tamén 
### Ligazóns externas 
*Illa do Congreso
*Illa do Rei
Illa do Rei, Chafarinas

A **Illa do Rei** (ou **do Rei Francisco**) é unha das tres illas que forman o pequeno arquipélago das illas Chafarinas, situado ao norte do continente africano e que constitúen unha das prazas de soberanía españolas.

Actualmente a illa está protexida como zona natural. A súa extensión é dunhas 11,6 hectáreas, sendo a máis pequenas das tres do grupo insular, e atópase deshabitada. Posúe un pequeno cemiterio civil.

## Véxase tamén 
*Illa do Congreso
*Illa Isabel II
Illa do Rei

**Illa do Rei** pode referirse á:
* **Illa do Rei**, un illote español situado no porto de Maó (Menorca).
* **Illa do Rei**, unha das illas Chafarinas, pequeno arquipélago español situado xunto á costa marroquí.
* **Illa do Rei**, unha illa panameña situada no golfo de Panamá.
* **Illa do Rei**, unha illa estadounidense situada no mar de Bering, en Alasca.
* **Illa do Rei**, a maior illa da rexión de Los Ríos, en Chile.
* **Illa do Rei**, unha pequena illa arxentina na ría Deseado, provincia de Santa Cruz.
KTDU 80

**KTDU 80**, código GRAU **S5.80**, é un motor foguete soviético e ruso desenvolvido por Isayev e usado como propulsor orbital para as naves Soiuz TM e Progress M.

## Notas 
## Véxase tamén 
### Outros artigos 
*Soiuz TM
*Progress M
Antón Luaces

**Ángel Antonio Luaces Teijido**, coñecido como **Antón Luaces**, nado en Cariño o 25 de maio de 1943, é un xornalista galego.

## Traxectoria 
Estudou Maxisterio, Filosofía e Letras e Belas Artes. Comezou a traballar como xornalista en Radio Riveira, e despois pasou a Radio Xuventude de Galicia. Colaborou en *El Correo Gallego*, *La Voz de Galicia*, *El Ideal Gallego* e *Atlántico Diario*. Foi xefe de informativos e despois director de Radiocadena Española en Galicia. Relator e presentador de diversos espazos radiofónicos dedicados á emigración galega, dirixiu o programa radiofónico *Españoles en la Mar*, de Radio Exterior de España. Membro da xunta directiva do Colexio de Xornalistas de Galicia, foi director de RNE en Galicia. Recibiu a Vieira de Prata ao programa de maior audiencia en España e o Premio Galicia de Comunicación (1995).

## Véxase tamén 
### Ligazóns externas 
*Ficha en galegos.info
Galguiñeira común

miniatura|Ovos de *Ixobrychus minutus*.
A **galguiñeira común** (*Ixobrychus minutus* ou *Botaurus minutus*) é unha ave da familia das garzas (Ardeidae).

## Morfoloxía e Hábitos 
Trátase dunha ave de pequeno tamaño: cunha lonxitude de 35&nbsp;cm e un peso de 140 gramos. A súa envergadura é entre 49–58&nbsp;cm. O pescozo é groso e os dedos son longos e verdes. Píleo e as ás dorsais son de cor negra. As coberteras son de cor amárelas ocre semellante á parte inferior do corpo da mesma cor. A femia é máis acastañada e ten manchas marróns pola parte superior do corpo. En caso de perigo adoita unha posición de alarma. Os seus hábitats predilectos son ás zonas de desembocaduras que contan con matogueiras densas e espesas. É moi activo á noite e aliméntase de peixes pequenos, batracios e insectos de auga. No día adoita durmir comunalmente.

## Reprodución 
A reprodución faina durante o verán, dos meses de maio a xullo. Os ovos son chocados durante 16-19 días. Os polos voas ás 7-9 días. O niño está situado entre as matogueiras.

## Distribución 
Durante a época de cría localízase en toda Europa, excepto Escandinavia, Illas Británicas e a Cordilleira Cantábrica.

## Notas 
## Véxase tamén 
### Outros artigos 
* Catálogo galego de especies ameazadas
### Bibliografía 
* *Guía de Aves: España, Europa y Región Mediterránea*. Lars Svensson, Killian Mullarney, Dan Zetterstïons. Ediciones Omega. 
* *Gran Guía de la Naturaleza AVES*. Nicolai, Singer, Wothe. Editorial Everest, s.a.
Hidroxilisina

A **hidroxilisina** (Hyl) é un aminoácido coa fórmula molecular C6H14N2O3. É un aminoácido non proteinoxénico, é dicir, non está codificado no código xenético, pero orixínase nas proteínas por modificación postraducional da lisina. Foi descuberto en 1921 por Donald Van Slyke en forma de 5-hidroxilisina. Aparece principalmente formando parte da proteína coláxeno. e doutras proteínas animais con dominios de coláxeno. O grao de hidroxilación dos residuos de lisina no coláxeno depende do tipo de coláxeno de que se trate; no coláxeno tipo III o 17% das lisinas están hidroxiladas, no tipo IV o 90% e no VI o 80%.

Biosintetízase a partir da lisina por medio dunha oxidación realizada por encimas lisil hidroxilases. A forma máis común é o estereoisómero 5R, cun grupo OH no carbono 5, que se encontra no coláxeno. Porén, atopouse recentemente que a proteína nuclear do xene JMJD6 (*jumonji domain-containing 6 protein*) é unha lisil hidroxilase que modifica un factor de splicing do ARN, que produce o estereoisómero 5S. Ademais, en *E. coli*, identificouse polo menos un encima lisina *N*-hidroxilase, denominado IucD.

Os grupos hidroxilo da hidroxilisina no coláxeno estabilizan enlaces intra e intermoleculares e serven de punto de unión de carbohidratos.

## Notas 
## Véxase tamén 
### Outros artigos 
* Pirrolisina
* Lisina
* Hidroxiprolina

### Ligazóns externas 
* MeshName - Hydroxylysine http://www.nlm.nih.gov/cgi/mesh/2011/MB_cgi?mode=&term=Hydroxylysine
Illa Rowett

miniatura|300px|Localización da illa Rowett, no norte do arquipélago.
A **Illa Rowett** é unha pequena illa rochosa de 0.8&nbsp;km de lonxitude, localizada ao sur do Cabo Lookout situado na veciña Illa Elefante, no arquipélago das Illas Shetland do Sur na Antártida. O lugar xa era coñecido polos cazadores de focas  estadounidenses e británicos desde 1822 aínda que foi ao chegar unha expedición británica dirixida por Ernest Shackleton na tempada 1921-1922 cando recibiu o seu actual nome, por mor de John Quiller Rowett , quen financiaba a expedición. A illa caracterízase polas súas fragosas pendentes e pola presenza de varios picoutos irregulares .

## Notas
Festa da filloa de Muimenta

dereita|miniatura|Placas.dereita|miniatura|Área da festa.A **Festa da filloa de Muimenta** é unha festa gastronómica que se celebra o día 1 de maio na localidade de Muimenta (Cospeito) desde 1992. No 2008 declarouse Festa de interese turístico de Galicia.
## Historia 
A primeira edición xurdiu coa finalidade de recadar fondos para a organización da Mostra Exposición Muimenta (MOEXMU) que daquela contaba con oito anos de existencia. Desde o ano 2000 convócase un Concurso de debuxo e relato coa filloa como tema central. No certame participa o alumnado de numerosos centros de ensino da Terra Chá.

No ano 2005 creouse, por iniciativa da Comisión Organizadora, a Escola de Filloeiros e Filloeiras na que ducias de nenas e nenos aprenden a elaboración e os segredos das filloas. A partir do ano 2010, esta Escola depende da Asociación Cultural Aquilino Iglesia Alvariño.

No ano 2013 tramitouse ante o Ministerio de Industria, Enerxía e Turismo a declaración como Festa de Interese Turístico Internacional por parte do Goberno de España.

## Organización 
A festa está organizada pola Asociación de Empresarios a través das distintas comisións encargadas da organización de Moexmu, coa colaboración de entidades públicas como o Concello de Cospeito, a área de Cultura da Deputación de Lugo, a Xunta de Galicia ou a Universidade de Santiago.

## Notas
FORAN

**FORAN** (as iniciais en castelán de «Formas Analíticas») é un programa informático CAD/CAM/CAE para o deseño de buques e o sector naval da empresa SENER de Bilbao.

## Historia
As orixes da empresa están en 1956 cando o enxeñeiro naval Enrique de Sendagorta funda SENER, primeira enxeñería española independente  e allea aos estaleiros e ao sector militar e ás súas escolas de aprendices. Con sede en Bilbao, Sener céntrase na execución de proxectos navais dende as súas orixes, entón a empresa tiña 18 empregados, case todos delineantes. Hoxe a empresa ten máis de 1.000 traballadores.

En 1967 Sener presenta FORAN. Posiblemente o primeiro sistema mundial para facer os cálculos das formas de buques. Ata entón facían falta meses para presentar os planos de detalle construtivo e cálculos, todo feito a man. O programa fíxose con recursos propios, cun IBM 1130 e un plotter. O proxecto iniciouse con 12 millóns de pesetas de Sener e outros 50.000 dólares achegados por *Litton Systems Incorporated*, unha contrata da Armada dos Estados Unidos de América.

Foran forma parte dun grupo de empresas liderado por Sener Ingeniería y Sistemas S.A e ITP.
## FORAN
FORAN é empregado por máis de 150 oficinas técnicas e estaleiros de 30 países no deseño de todo tipo de buques.
O sistema FORAN está baseado en módulos independentes para o deseño das distintas partes dos buques.

Os subsistemas FORAN están deseñados para:
*FORAN Deseño Inicial (formas do buque e características)
*FORAN Estrutura (materiais e enxeñería)
*FORAN Maquinaria e Armamento (equipamento)
*FORAN Deseño Eléctrico (cabreado e maquinaria)
*FORAN Drafting & Mechanical. CAD (planos construtivos)

Estes módulos compleméntanse con outros como a realidade virtual. Deseño e visionado en 3D do buque o que permite ver como será o buque no proceso de deseño e a súa construción. SENER vende as licenzas do programa xunto coa formación dos técnicos que o empregarán. Esa formación faise tanto nas súas oficinas como nas dos seus clientes. Actualmente o programa funciona baixo Windows baixando moito os requirimentos de hardware que tiña nos anos 1990 cando empregaba ata chaves de hardware para evitar a súa copia. Nos inicios o programa estaba só dispoñible en inglés e toda a documentación era nesa lingua. Tampouco existía documentación técnica nin información do programa proporcionada por empresas alleas a SENER.

O programa pode intercambiar datos en múltiples formatos: DWG, DXF, IGES, STEP, VDA, VRML e XML.

## Clientes
Foran é empregado en España por empresas como:
* Navantia
* Gondán (Asturias)
* Abance
* Construcciones Navales del Norte
* Aries
* Ghenova
* Seaplace
* Dinain (Galiza)
* Ministerio de Defensa (Armada Española)

## Notas
## Véxase tamén 
### Bibliografía
* Alejando Gándara. Sener, la historia de su tiempo 1956-2006.

### Ligazóns externas 
* Páxina web de Sener .
Iámblico de Calcis

**Iámblico de Calcis** (en latín *Iamblichus*, en grego Ἰάμβλιχος) (c. 245 - c. 325) foi un famoso filósofo neoplatónico nado en Calcis na Celesiria, posíbel descendente do escritor do mesmo nome (ver Iámblico de Babilonia).

## Traxectoria 
Foi discípulo de Anatolio e de Porfirio e estudou a Platón e Pitágoras e a filosofía caldea e exipcia. Da súa vida só se sabe que cada ano facía unha excursión ás fontes de Gadara. Morreu durante o reinado de Constantino I o Grande, probabelmente antes do ano 333.

## Obra 
Escribiu un bo número de obras, das que poucas se conservaron. As súas obras principais son:
* Περὶ Πυθαγόρου αἱρέσεως, tratado onde lista os pitagóricos con cinco libros titulados:
** Περὶ τοῦ Πυθαγορικοῦ βίου.
** Προτρεπτικοὶ λόγοι εἰς φιλοσοφίαν.
** Περὶ κοινῆς μαθηματικῆς ἐπιστήμης.
** Περὶ τῆς Νικομάχου ἀριθμητικῆς εἰσαγωγῆς.
** Δεολογούμενα τῆς ἀριθμητικῆς.
* Περὶ μυστηρίων,
* Περὶ ψυχῆς,
* Περὶ τῆς τελειοτάτης Χαλκιδαϊκῆς φιλοσοφίας.
Rafael Fernández

O nome de **Rafael Fernández** pode referirse a:

***Rafael Fernández Cardoso** (1884-1951), político galego;
***Rafael Fernández Casas** (1901-1936), mestre e escritor galego;
***Rafael Fernández Álvarez** (1913-2010), dirixente político asturiano, primeiro presidente do Principado de Asturias;

## Véxase tamén
***Rafael Alonso Fernández** (1924-1995), pintor galego.
David Suchet

**David Suchet**, CBE, nado o 2 de maio de 1946 en Londres, é un actor británico de televisión, cinema e teatro.

## Traxectoria
Un dos seus principais papeis foi na serie televisiva *Poirot*, no que interpretaba este famoso detective belga Hercule Poirot, dando vida ao personaxe creado por Agatha Christie. Participou tamén, en 2007, na película *Flood* no papel de vice primeiro ministro. En 2008 gañou o Emmy de Mellor Actor Internacional polo papel na película de TV Maxwell, onde fixo *Robert Maxwell*. David Suchet fixo este papel de Hercule Poirot no inicio da súa carreira, continuando aínda hoxe a gravar máis episodios desta serie (os últimos).
Kivikylän Areena

O **Kivikylän Areena** (tamén coñecido como **Kivikylan Tuhtitupa**) é un pavillón deportivo da cidade de Rauma, Finlandia. O uso principal do pavillón é a práctica de hóckey sobre xeo, sendo a casa do Lukko, equipo que compite na máxima categoría do hóckey sobre xeo finlandés, a SM-liiga. Foi inauguradoo en 1970 e ten capacidade para 5.400 espectadores.
miniatura|Interior do pavillón.
O nome do pavillón cambiou en outono de 2006 polo de "Lännen Puhelin Areena", mais no 2007 mudou novamente polo de DNA Areena, ata que adoptou a súa denominación actual. Ao longo da súa historia experimentou dúas reformas en 1992 e 2005. O Kivikylän Areena acolleu o partido inaugural do Campionato do Mundo U18 de 2007.

## Véxase tamén 
### Ligazóns externas 
* Información na páxina da SM-liiga
Fernando Martínez

***Carlos Fernando Martínez de Irujo** (1765-1824), nobre, diplomático e político español, Marqués de Casa-Irujo.
***Fernando Martínez Morás** (1885-1937), xeógrafo e escritor galego.
***Fernando Martínez Randulfe** (1934-2022), avogado e político galego, que militou en Esquerda Galega.
***José Fernando Martínez Rodilla** (1950-), exfutbolista galego que xogaba na demarcación de dianteiro.
***Fernando Martínez González** (1952-), economista e político galego.
***Fernando Martínez Perales** (1967-), máis coñecido como **Nando**, exfutbolista e adestrador de fútbol español.

## Véxase tamén
Gran Premio do Canadá de 2013

O **Gran Premio do Canadá de 2013** (formalmente o **2013 Formula 1 Grand Prix du Canada**) foi unha carreira de Fórmula 1 que se celebrou o 9 de xuño de 2013 no Circuíto Gilles Villeneuve, Montreal, Canadá. Foi a sétima carreira do Campionato Mundial de Fórmula 1 de 2013, e marcou a edición número 50 do Gran Premio do Canadá.

Logo de lograr a pole position, Sebastian Vettel logrou no seu Red Bull a súa primeira vitoria no Gran Premio do Canadá, sacando 14 segundos de vantaxe sobre o segundo clasificado, Fernando Alonso.

A carreira estivo marcadoa pola morte do comisario de pista Mark Robinson, que foi atropelado por un vehículo de rescate. O accidente ocorreu mentres os comisarios estaban quitando o Sauber de Esteban Gutiérrez despois de que o mexicano trompeara nas últimas voltas da carreira. O comisario morreu despois no hospital. Foi a primeira morte nun circuíto de Fórmula Un desde a do comisario Graham Beveridge no Gran Premio de Australia de 2001.

## Resumo 
As tres sesións de cualificación celebráronse o 8 de xuño. A Q1 resultou afectada pola choiva.

#### Q1 
O Force India de Paul di Resta, o Caterham de Charles Pic, o Lotus F1 de Romain Grosjean os Marussia de Jules Bianchi e Max Chilton e o Caterham de Giedo van der Garde foron todos eliminados na Q1.

#### Q2 
O Sauber de Nico Hülkenberg, o McLaren de Sergio Pérez, o Williams de Pastor Maldonado, o McLaren de Jenson Button, o Sauber de Esteban Gutiérrez, e o Ferrari de Felipe Massa foron todos eliminados na Q2. Massa provocou unha bandeira vermella logo de chocar contra as barreiras na curva 3. Valtteri Bottas no Williams converteuse no primeiro piloto novato en 2013 para entrar na Q3.

#### Q3 
O Red Bull de Sebastian Vettel logrou a pole position do Gran Premio do Canadá cun tempo de 1:25.425. O Mercedes de Lewis Hamilton e o Williams de Valtteri Bottas completaron os tres mellores tempos.

## Clasificación 
### Cualificación 
### Carreira 
### Posicións logo da carreira 
;Clasificación no campionato de pilotos

;Clasificación no campionato de construtores

## Notas 
## Véxase tamén 
### Ligazóns externas
Economía de Tunisia

[miniatura|left|[Tunes, capital do país.]]
A economía diversificada e orientada ó mercado de Tunisia foi citada como un exemplo de éxito en África e o Oriente Medio, pero ten afrontado unha serie de desafíos durante a transición política en curso no país. Tras unha experiencia mal sucedida con políticas económicas socialistas na década de 1960, o país embarcou nunha estratexia de éxito con miras a reforzar as exportacións, o investimento estranxeiro e o turismo, os cales tornáronse fundamentais para a súa economía. As exportacións principais inclúen agora téxtiles e vestiario, produtos alimenticios, derivados de petróleo, produtos químicos e fosfatos, e cerca do 80% das exportacións teñen como destino o principal socio económico do país, a Unión Europea. O control estatal da economía, a pesar de ser aínda intenso, vén sendo gradualmente reducido desde a última década, coa crecente privatización, simplificación da estrutura tributaria, e un tratamento prudente da débeda externa e interna.

A estratexia liberal de Tunisia, así como os investimentos en educación e infraestrutura alimentou un crecemento anual do PIB entre 4% e 5% durante décadas, mellorou a calidade de vida da poboación e reduciu a inflación. O turismo e o comercio foron elementos chave neste crecemento sustentado. O acordo de colaboración de Tunisia coa Unión Europea entrou en vigor a partir de 1 de marzo de 1998, e foi o primeiro acordo entre a UE e países mediterráneos non-europeos. Co acordo, Tunisia debería gradualmente remover barreiras ao comercio coa UE na década seguinte. A ampliación das privatizacións, a maior liberalización do investimento, principalmente estranxeiro, e melloras na eficiencia gobernamental, eran os principais desafíos para o futuro. En 2008 Tunisia tornouse membro plenamente asociado da Unión Europea (situación comparable á de Noruega ou de Islandia).

O expresidente Zine El Abidine Ben Ali (1987-2011) continuou esas políticas, mais no seu goberno creceron o nepotismo e a corrupción que frustraron o desenvolvemento económico, e o desemprego aumentou entre crecentes fileiras de graduados universitarios do país. Estas queixas contribuíron á caída de Ben Ali en xaneiro de 2011, levando a economía do país a unha espiral descendente, á medida en que o turismo e o investimento estranxeiros diminuían drasticamente. A medida que a economía se recupera, o goberno de Tunisia ten afrontado os desafíos de tranquilizar empresas e investidores, traer orzamento e déficits en conta corrente baixo control, protexer o sistema financeiro do país, acabar co elevado desemprego e reducir as desigualdades económicas entre a rexión costeira máis desenvolvida e o interior empobrecido do país.

## Notas
PSG Zlín

O **PSG Zlín** é un equipo profesional de hóckey sobre xeo da cidade de Zlín, República Checa. O club foi fundado en 1929 e actualmente compite na máxima categoría do hóckey sobre xeo checo, a Extraliga Checa, competición que gañou nunha ocasión (tempada 2003-04). Xoga os seus partidos como local no Zimní stadion Luďka Čajky, un pavillón con capacidade para 7.000 espectadores.

## Historia 
O PSG Zlín foi fundado en 1929 como *SK Baťa Zlín* en referencia ao patrocinador do equipo, Bata Shoes.

O 1 de xaneiro de 1993, coa disolución de Checoslovaquia, o equipo deixou o campionato checoslovaco, pasando a competir na nova división Elite. En 2004 o equipo gañou o seu primeiro título de liga dirixido por Thomas J. Bata, antigo xogador do equipo e fillo do fundador de Bata Shoes en 1894, Tomáš Baťa.

### Denominacións 
Os diferentes nomes baixo os que competiu o club son os seguintes:
* 1945 - ZK Baťa Zlín
* 1948 - Sokol Botostroj Zlín
* 1949 - Sokol Svit Gottwaldov
* 1958 - TJ Gottwaldov
* 1990 - TJ Zlín, SK Zlín, AC ZPS Zlín
* 1997 - HC ZPS - Barum Zlín
* 1999 - HC Barum Continental
* 2000 - HC Continental Zlín
* 2002 - HC Hamé Zlín
* 2007 - HC RI OKNA Zlín

## Palmarés 
* **1 Extraliga:** 2004

## Notas 
## Véxase tamén 
### Ligazóns externas 
* Sitio web oficial
Bisons Loimaa

O **Bisons Loimaa** (até 2011 chamado **Loimaan Korikonkarit**, abreviado **LoKoKo**), é un club de baloncesto profesional finés da cidade de Loimaa, Finlandia Propia. O club foi fundado en 1964 e na tempada 2023-24 competirá na máxima categoría do baloncesto finlandés, a Korisliiga, da cal posúe dous campionatos. Os Bisons teñen competido en competicións europeas, así como na VTB United League, unha liga internacional integrada principalmente por equipos rusos.

Os seus xogadores visten un uniforme que consiste nunha camiseta cor vermella e cun pantalón da mesma cor. Xoga os seus partidos como local no Loimaan liikuntahalli, pavillón con capacidade para 1&nbsp;300 espectadores.

## Pavillón 
miniatura|250px|Os Bisons xogan os seus partidos como locais no Loimaan liikuntahalli.
Os Bison xogan os seus partidos como locais no Loimaan liikuntahalli, un pavillón construído en 2005 e con capacidade para 1&nbsp;300 persoas. Con todo, nos seus enfrontamentos europeos o equipo empregou outros pavillóns de maior capacidade como Energia Areena de Vantaa ou o Helsingin jäähalli da capital finlandesa, onde os Bisons reuniron a audiencias superiores ás 6&nbsp;000 persoas. Durante o seu período na VTB United League os Bisons tamén chegaron xogar no Gatorade Center de Turku, un pavillón con capacidade para 11&nbsp;000 persoas, vendendo 9&nbsp;000 entradas dous meses antes do seu partido fronte o Zenit de San Petersburgo.

## Palmarés 
; **Liga de Finlandia**
* **Campión (2)**: 2012, 2013
** Subcampión: 2015
** Medalla de bronce: 2014

## Notas 
## Véxase tamén 
### Ligazóns externas 
* Bisons.fi 
* Sitio web do LoKoKo 
* Nilan Bisons en basket.fi  
* Nilan Bisons en eurobasket.com
HC Karlovy Vary

O **HC Energie Karlovy Vary** é un equipo profesional de hóckey sobre xeo da cidade de Karlovy Vary, República Checa. O club foi fundado en 1932 e actualmente compite na máxima categoría do hóckey sobre xeo checo, a Extraliga Checa, competición que gañou nunha ocasión (tempada 2008-09). Xoga os seus partidos como local no KV Arena, un pavillón con capacidade para 7.000 espectadores.

## Historia 
O club foi fundado en 1932 baixo o nome de *SK Slavia Karlovy Vary*. En 1951 o equipo ascendeu á máxima categoría do hóckey sobre xeo de Checoslovaquia, *Mistrovství republiky*.

En 1955, o club adoptou a denominación de *Dynamo Karlovy Vary* e descendeu á segunda categoría checoslovaca, a *2.liga*. Non foi ata a tempada 1997-98 cando o equipo retornou á máxima categoría, ao debutar na Extraliga, o novo campionato da República Checa, tras ascender en 1993 dende a 1.liga. Posteriormente o club tomou a praza do HC Olomouc. Dende aquela, o club non abandonou nunca a Extraliga.

Ata o 2009, o club xogaba os seus partidos como local no Zimní Stadion Karlovy Vary (4.680 espectadores). Posteriormente, o equipo trasladouse a un novo pavillón, o KV Arena (6.000 espectadores).

## Expansión da KHL 
O club considerou a posibilidade de crear un club independente para a expansión da KHL na Tempada 2009-10 da KHL. Este club trataría de operar como equipo nacional da República Checa na competición eurasiática, atraendo aos mellores xogadores da Extraliga, do mesmo xeito que o Dinamo Minsk e o Dinamo Riga fixeran nos seus respectivos países. Este equipo non xogou na KHL e non está claro se algún día o fará. O seu equipo júnior xoga na MHL, a liga júnior da KHL, dende a tempada 2012–13.

## Palmarés 
* **1 Extraliga:** 2009

## Notas 
## Véxase tamén 
### Ligazóns externas 
* Sitio web oficial
Lista de illas das Illas Salomón

miniatura|500px|Illas e provincia das Illas Salomón, en 1989.

Esta e unha **lista de illas das Illas Salomón**, por provincia e arquipélago.

*Provincia de Choiseul
**Choiseul
**Taro
**Wagina (Vaglena, Vaghena)
*Provincia Occidental
**Illas Shortland
***Magusaiai
***Alu (Shortland)
***Pirumeri
***Fauro
***Masamasa
***Ovau
**Illas Treasury
***Illa Mono
***Illa Stirling
**Illas Nova Xeorxia
***Vella Lavella
***Mbava
***Ranongga (Ghanongga) 
***Simbo 
***Ghizo
***Kolombangara (Kilimbangara)
***Vonavona
***Kohinggo
***Nova Xeorxia
***Tetepare
***Akara
***Rendova
***Vangunu
***Penjuku
***Nggatokae
***Mborokua
*Isabel, Illas Salomón
**Santa Isabel
**San Jorge
*Provincia Central
**Illas Russell
**Illas Florida (Nggela)
***Nggela Sule (Florida Island)
***Tulagi (Tulaghi)
***Gavutu
***Tanambogo
**Savo
*Provincia de Guadalcanal
**Guadalcanal
*Malaita
**Malaita
**Maramasike (South Malaita, Small Malaita)
**Stewart Islands
***Mutuavi
***Faore
***Sikaiana
**Atol Ontong Java (Ongtong Java, Lord Howe Atoll)
**Arrecife Roncador
*Makira
**Makira (San Cristóbal)
**Olu Malau (Three Sisters Islands)
***Malaulalo
***Malaupaina
***Ali'ite
**Ulawa
**Uki Ni Masi
**Owaraha (Santa Ana)
**Owariki (Santa Catalina)
*Rennell e Bellona
**Rennell
**Bellona
**Arrecife Indispensable
***Arrecife Norte
***Arrecife Central
****Illote Nottingham
***Arrecife Sur
*Temotu
**Illas Santa Cruz
***Nendo (Ndeni, Nitendi, Ndende, Santa Cruz)
****Temotu Neo
****Temotu Noi
***Utupua
***Vanikoro
****Banie
****Teanu (Tevai)
***Tinakula
**Illas de Coral
**Illas Duff (Pileni Taumako)
***Taumako
****Taumako
****Tahua
****Tohua
***Bass Islands
****Lua
****Kaa
****Loreva
***Illas do Tesouro
****Tuleki
****Te Aku
****Lakao
****Ulaka
***Arrecife Hallie Jackson
**Tikopia
**Anuta (Anua)
**Fatutaka

A lista esta incompleta.
Microsoft Encarta

**Microsoft Encarta** é unha enciclopedia multimedia dixital publicada por Microsoft Corporation dende 1993 ata 2009 (en español e portugués desde a versión *97*). No ano 2008, a edición completa en inglés de ***Encarta Premium*** contiña máis de 62.000 artigos, mentres que a súa versión en español, incluía uns 43.000.

## Historia 
### Precedentes 
A idea de levar o concepto enciclopédico ao mundo do dixital desenvólvese por vez primeira pola empresa Arete Publishing, pruducindo unha versión experimental da *American Academic Encyclopedia* en formato videodisc no ano 1982. Este experimento multimedia non foi comercializado.

A primeira versión dunha enciclopedia dixital comercial chegaría no ano 1985, coa aparición da *Electronic Encyclopedia from Grolier*, sendo completamente textual.

Non foi ata o ano 1989 que vería a luz a primeira enciclopedia multimedia que podía ser adquirida polo público xeral. Foi a ''Compton's Multimedia Encyclopedia CD-ROM*.
Coa dixitalización do contido, os 26 volumes ficaban reducidos ao tamaño da palma da man e a experiencia de acceso á información era algo non visto ata aquel momento, grazas aos sistemas de indexación informatizados, máis eficientes que a indización clásica.

Gorlier editou unha nova enciclopedia dixital no ano 1990, desta volta multimedia.
Microsoft, aproveitando o traballo técnico que xa tiña feito desde 1987 para Microsoft Bookshelf, comezou a traballar nalgo que decidiron chamar en clave *Proxecto Gandalf* e que o 22 de marzo de 1993 sería renomeado como Microsoft Encarta.

### Características 
Ademais das entradas enciclopédicas, a información era complementada con numerosas fotos e ilustracións, clips de son e vídeos, elementos interactivos, liñas de tempo, mapas, un atlas xeográfico e ferramentas para resolver tarefas estudantís. A enciclopedia estaba dispoñible en DVD-ROM ou varios CD-ROMs e tamén tiña dispoñibilidade limitada (con publicidade) aos seus contidos en liña na Web, cunha subscrición anual para acceder a máis contido.

Microsoft editou e publicou edicións de Encarta en diversas linguas, incluíndo o inglés, alemán, francés, castelán, neerlandés, italiano, portugués e xaponés. As versións localizadas contiñan materiais licenciados de fontes locais ou nacionais, o que facía que houbera diferenzas entre elas. Por exemplo, a edición neerlandesa posuía contido da enciclopedia rexional *Winkler Prins* dos Países Baixos, denominándose entón *Encarta Winkler Prins Encyclopedie*.

En marzo de 2009, Microsoft anunciou a descontinuidade das edicións de Encarta (produtos e páxina web). Os sitios web para todas as versións localizadas de MSN Encarta foron pechados (excepto o destinado ao Xapón) o 31 de outubro de 2009. O sitio do Xapón pechou o 31 de decembro de 2009. O sitio web do dicionario continuou unicamente nas súas versións en inglés e francés ata o ano 2011.

## Notas 
## Véxase tamén 
### Outros artigos 
* Enciclopedia Universal Micronet
### Ligazóns externas 
* Artigo *Enciclopedia'' na Encarta, a través de Internet Archive.
*Remembering Microsoft Encarta - Youtube
Elena Nevado del Campo

**Elena Nevado del Campo**, nada o 26 de xaneiro de 1967, é a actual alcaldesa de Cáceres, tras gañar as eleccións municipais do 22 de maio de 2011.

## Biografía 
Naceu o 26 de xaneiro de 1967 e é licenciada en Dereito e co mestrado en Asesoría Xurídica de Empresas. Avogada na actualidade, desenvolveu a súa experiencia laboral traballando como bibliotecaria e sendo colaboradora de distintas fundacións de persoas con distintas discapacidades, inmigrantes e de persoas en situación de exclusión social. É a Responsable de Formación e Vicedecana do Ilustre Colexio de Avogados de Cáceres.

## Vida política 
Na actualidade, é membro do Comité Executivo Rexional do Partido Popular de Estremadura, Vicesecretaria Xeral Provincial do Partido Popular da Provincia de Cáceres e Vicepresidenta da Xunta Local de Cáceres.

Na lexislatura de Carmen Heras como alcaldesa de Cáceres (2007 - 2011) foi a portavoz do Grupo Municipal Popular, sendo designada para ocupar a Candidatura á Alcaldía de Cáceres en 2011 pola coalición Partido Popular - Extremadura Unida. Tras unha campaña electoral marcada polas obras da Praza Maior de Cáceres e pola decepción de non pasar o primeiro chanzo do xurado para converterse en Cidade Europea da Cultura en 2016, os cacereños entregáronlle a súa confianza o 22 de marzo de 2011, cunha maioría absoluta histórica con 16 concelleiros. É, tamén, vocal da Federación Española de Municipios e Provincias.

Nas eleccións xerais de 2011 resultou elixida senadora nas Cortes Xerais por Cáceres.

## Véxase tamén 
### Ligazóns externas 
* Tribuna municipal: *Cáceres es la gran olvidada en materia de inversiones*.
* Elena Nevado: Abrumador tsunami
* Programa electoral de la candidatura del 2011.
2. Bundesliga 2011/12

A tempada **2011–12** da **2. Bundesliga** foi a 38ª edición da segunda competición ligueira de fútbol en Alemaña. A tempada empezou o 15 de xullo de 2011&nbsp;e finalizou o 6 de maio de 2012, cun descanso de invernal entre os fins de semana do 18 de decembro&nbsp;de 2011 ao 4 de febreiro de 2012. O campión foi o SpVgg Greuther Fürth, que ascendeu á 1. Bundesliga xunto con Eintracht Frankfurt e Fortuna Düsseldorf. Descenderon á 3. Bundesliga o Karlsruher SC, Alemannia Aachen e Hansa Rostock.

## Equipos e estadios 
## Clasificación 
## Resultados 
## Promoción de permanencia 
O 16º clasificado da 2. Bundesliga enfrontouse ao 3º clasificado da 3. Bundesliga nun encontro a dobre partido. O campión ten unha praza na 2. Bundesliga da tempada 2012–13.

## Véxase tamén 
### Ligazóns externas 
* Páxina oficial da Bundesliga
Sympathy for Lady Vengeance

***Sympathy for Lady Vengeance*** (en hangul 친절한 금자씨 "Chinjeolhan geumjassi") é un filme surcoreano dirixido por Park Chan-wook que se estreou no 2005. Terceira parte da triloxía *The Vengeance Trilogy*, precedida por *Sympathy for Mr. Vengeance* (2002) e *Oldboy* (2003).

## Sinopse 
Kum-ja pasou trece anos na cadea acusada do secuestro e asasinato dun neno de seis anos. O crime conmocionou moito á opinión pública tanto pola súa brutalidade como porque a asasina tiña tan só vinte anos. Unha vez cumprida a pena, Kum-ja só desexa vingarse do verdadeiro responsable do crime.

## Personaxes 
* Lee Young Ae como Lee Geum-ja
* Choi Min-sik como Mr. Baek (Baek Han-sang)
* Kwon Yea-young como Jenny
* Kim Byeong-ok como O predicador
* Kim Shi-hoo como Geun-shik
* Nam Il-wu como Detective Choi
* Tony Barry como Pai adoptivo de Jenny
* Anne Cordiner como Nai adoptiva de Jenny
* Go Soo-hee como Ma-nyeo
* Kim Boo-seon como Woo So-young
* Lee Seung-Shin como Park Yi-jeong
* Oh Dal-su como Mr. Chang
* Ra Mi-ran como Oh Su-hee
* Seo Yeong-ju como Kim Yang-hee

## Galardóns e nomeamentos 
* 2005: Festival de Cine Fantástico de Sitges: Mellor actriz (Lee Yeong-ae).
* 2005: Festival de Venecia: Nomeada ó León de Ouro ó mellor filme.

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo
Gran Premio de Qatar

O **Gran Premio de Qatar** (en ) é unha carreira do campionato de Fórmula 1. Esérase que se celebre por primeira vez o 21 de novembro como parte do campionato  e volva unirse ao calendario en  cun contrato de 10 anos. A carreira celebrarase no Circuíto Internacional de Losail, antes de pasar a un novo circuíto deseñado especialmente en 2023.

## Historia 
### Orixe 
A tempada  de Fórmula Un estaba inicialmente planificada en 23 carreiras. A primeira rolda da tempada, o Gran Premio de Australia, pospúxose inicialmente debido ás restricións COVID-19 no país antes de ser cancelada. 

### 2021 
A edición inaugural do Gran Premio de Qatar terá lugar o 21 de novembro, en lugar do cancelado Gran Premio de Australia.

### 2023 
Despois dun ano de ausencia en , o Gran Premio de Qatar volverá ao calendario cun contrato de 10 anos de  a  co propósito de facelo nun novo circuíto construído. 

## Crítica 
O Gran Premio recibiu críticas de Amnistía Internacional por razóns dos dereitos humanos en Qatar.

## Gañadores 
## Nomes oficiais 
* 2021: Ooredoo Gran Premio de Qatar

## Notas
## Véxase tamén
Hell (filme de 2011)

***Hell*** é un filme postapocalíptico xermano-suízo dirixido por Tim Fehlbaum que se estreou no 2011. Conta a historia dun grupo de superviventes nunha Alemaña desolada do 2016, cando os raios solares destruíron a atmosfera da Terra e incrementaron as temperaturas 10&nbsp;°C.

## Sinopse 
Logo de que o Sol convertese ó mundo enteiro nun deserto caloroso e estéril os humanos restantes loitan desesperadamente por sobrevivir. Marie, a súa irmá máis nova Leonie e Phillip diríxense ás montañas no seu coche cos vidros polarizados. Rumoréase que alí aínda é posible atopar auga. No camiño, encóntranse con Tom, que resulta ser un bo mecánico e convértese nun membro máis do grupo. Malia todo, nin Phillip nin Marie confían nel e teñen pensado abandonalo en canto poidan. Durante a súa viaxe caen nunha emboscada dun grupo que caza persoas, coa cal comeza a verdadeira batalla pola supervivencia.

## Personaxes 
* Hannah Herzsprung como Marie
* Stipe Erceg como Tom
* Angela Winkler como Bäurin
* Michael Kranz como Micha
* Lars Eidinger como Phillip
* Lisa Vicari como Leonie
* Anne Sarah Hartung como Sophia
* Lilo Baur como Französin
* Yoann Blanc como Sohn Micha
* Ellen Schweiger como Oma
* Christoph Gaugler como Brückner

## Galardóns e nomeamentos 
* 2011: Festival de Sitges: Mellor fotografía.

## Notas 
## Véxase tamén 
### Ligazóns externas 
*
Austin Powers: International Man of Mystery

***Austin Powers: International Man of Mystery*** é un filme estadounidense dirixido por Jay Roach que se estreou en 1997.

## Sinopse 
Austin Powers (Mike Myers) é un peculiar e atractivo espía dos anos sesenta, cuxo principal inimigo é o doutor Maligno (interpretado tamén por Myers). Tras ser ambos sometidos a un proceso de conxelación, espertan trinta anos despois nunha sociedade completamente distinta á que coñecían. Porén, eles seguen a ser os mesmos.

## Personaxes 
## Notas 
## Véxase tamén 
### Ligazóns externas 
* 
* Ficha en RottenTomatoes
Bro Gernev

**Bro Gernev** (tamén *Bro Gerne* ou simplemente *Kerne(v)* en bretón, *Cornouaille* en francés) é un dos *broiù* (países) nos que se dividía a Bretaña histórica. Consta de 218 vilas nun territorio de 5.979&nbsp;km² e unha poboación de 475.233 habitantes, segundo o censo de 2007. A capital é Kemper.

## Véxase tamén 
### Ligazóns externas 
* Lista das vilas de Bro Kernev
Alberto Fabra

**Alberto Fabra Part**, nado en Castelló de la Plana o 6 de abril de 1964, é un político español do Partido Popular, actual presidente da Generalitat Valenciana. Foi proposto para o cargo polo seu partido tras a dimisión de Francisco Camps o 20 de xullo de 2011.

## Biografía 
### Formación 
Alberto Fabra estudou no colexio público Herrero e no instituto Francisco Ribalta de Castelló de la Plana. En 1987 titulouse en Arquitectura técnica pola Universidade Politécnica de Valencia.

### Concelleiro en Castelló de la Plana 
En 1982 afiliouse ás Novas Xeracións de Alianza Popular, partido liderado daquelas por Manuel Fraga, chegando a ser presidente local e provincial desta organización. Foi elixido concelleiro nas eleccións municipais de 1991.

O seu primeiro cargo no goberno municipal foi o de concelleiro de xuventude e medio ambiente. En 1993, asume a concellaría de obras e servizos públicos. Tras as eleccións municipais de 1999, é nomeado concelleiro de urbanismo. Entre 1999 e 2005, foi primeiro tenente de alcalde, concelleiro de urbanismo e obras e portavoz do equipo municipal de goberno.

### Alcalde de Castelló de la Plana 
En 2005 foi elixido alcalde de Castelló de la Plana tras a dimisión de Jose Luis Gimeno, manténdose no seu cargo tras as eleccións municipais de 2007 e as de 2011, grazas á maioría absoluta conseguida polo seu partido.

### Deputado nas Cortes Valencianas 
Nas eleccións autonómicas de 2007 foi elixido deputado nas Cortes Valencianas, revalidando o cargo tamén nas de 2011.

### Presidente do PPCV e da Comunidade Valenciana 
En novembro de 2009 Alberto Fabra foi nomeado coordinador xeral do Partido Popular da Comunidade Valenciana, un cargo de nova creación que se enmarcaba no proceso de renovación das estruturas internas como consecuencia do escándalo de corrupción política coñecido como caso Gürtel. O 20 de xullo de 2011 anunciouse que sería elixido Presidente da Generalitat Valenciana tras a dimisión de Francisco Camps.

## Vida privada 
Estivo casado con Cristina Fortanet Gómez e ten dous fillos. Aínda que comparten apelido, Alberto non é familiar do expresidente da Deputación Provincial de Castelló, Carlos Fabra, segundo el mesmo negou en diversas ocasións. Non obstante, segundo o *Diccionario biográfico de políticos valencianos 1810-2005* (editado pola Deputación de Valencia e a UNED-Valencia) si que sería seu curmán.

## Notas 
## Véxase tamén 
### Ligazóns externas 
* Web de Alberto Fabra
Date Movie

***Date Movie*** é un filme estadounidense dirixido por Aaron Seltzer e Jason Friedberg que se estreou no 2006.

## Sinopse 
Julia Jones (Alyson Hannigan), unha rapaza con aires de romanticismo, coñece por fin ó home dos seus soños, o británico Grant Funkyerdoder (Adam Campbell). Pero antes de que poidan ter a súa "Gran voda grega", terá que coñecer ós "Pais dela"; contratar os seus "Plans de voda", e pelexar coa amiga de Grant, Andy -unha espectacular muller que quere boicotear "A voda do seu mellor amigo"-.

## Personaxes 
* Alyson Hannigan como Julia Jones
* Adam Campbell como Grant Funkyerdoder
* Sophie Monk como Andy
* Jennifer Coolidge como Roz Fockyerdoder
* Fred Willard como Bernie Fockyerdoder
* Eddie Griffin como Frank Jones
* Meera Simhan como Linda Jones
* Marie Matiko como Betty Jones
* Tony Cox como Hitch
* Carmen Electra como Anne
* Valery Ortiz como Jell-O
* Judah Friedlander como Nicky
* Tom Fitzpatrick como Gandalf
* Tom Lenk como Frodo
* Mauricio Sanchez como Eduardo

## Galardóns e nomeamentos 
* 2006: Premios Razzie:peor actriz secundaria (Carmen Electra).

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo
Bro Leon

**Bro Leon** (*Pays de Léon* en francés) é un dos *bròioù* (países) nos que se dividía a Bretaña histórica. Consta de 112 vilas nun territorio de 2.019&nbsp;km² e unha poboación de 418.577 habitantes, segundo o censo de 2007. A capital é Kastell Paol e a cidade máis importante é Brest.

## Véxase tamén 
### Ligazóns externas 
* Lista das vilas de Bro Leon
Bro Zol

**Bro Zol** (*Pays de Dol* en francés, *Paeï de Dol* en galó) é un dos *bròiù* (países) nos que se dividía a Bretaña histórica. Consta de 43 vilas nun territorio de 637&nbsp;km² e unha poboación de 51.752 habitantes, segundo o censo de 2007. A capital é Dol.

## Véxase tamén 
### Ligazóns externas 
* Lista das vilas de Bro Zol
La Horde

***La Horde*** é un filme de terror francés coescrito e dirixido por Benjamin Rocher e Yannick Dahan que se estreou no 2009. Está protagonizado por Claude Perron, Jean-Pierre Martins, Eriq Ebouaney e Aurélien Recoing.

## Sinopse 
"La Horde" conta unha gran batalla entre policías, gánsteres e zombis que podería acabar co mundo. Ó norte de París, un grupo de policías corruptos intenta vingar a morte dun dos seus nun edificio que serve de agocho para o criminal culpable. En medio do enfrontamento entre ambos, algo inimaxinable sucede, unha horda de criaturas sanguinarias e caníbales invade o edificio atacando salvaxemente a todos. Inesperadas alianzas nacerán cando vexan a súa vida en perigo.

## Personaxes 
* Claude Perron como Aurore
* Jean-Pierre Martins como Ouessem "Ouesse"
* Eriq Ebouaney como Adewale Markudi
* Aurélien Recoing como Jimenez
* Doudou Masta como Bola Markudi
* Antoine Oppenheim como Tony
* Jo Prestia como José
* Yves Pignot como René
* Adam Pengsawang como Le Tchèque
* Sébastien Peres como Séb
* Laurent Demianoff como Kim
* Alain Figlarz como Le concièrge
* Stéphane Orsolani como Guetteur
* Ali Karamoko como Ali
* Maud Heywang como Quadra
* Marie Vincent como Hélène
* Mohamed Kerriche como Halim
* Vincent Haquin como L'Homme massif
* Laurent Segall como Mathias Rivoallan

#### Zombis 
* Emmanuel Lanzi
* Virginie Arnaud
* Christiana Becquet Da Silva
* Jean-François Lenogue
* Patrick Vo
* Olivier Sa
* Mickaël Troude
* Dan Schwarz
* Alain Barbier
* Frédéric Dessains
* Thierry Saelens
* David Genty
* Malki Attar
* Sebastien Soudais
* Sébastien Labie
* Maximilien Poullein
* Cédric Boyer *(sen acreditar)*
* Yannick Dahan *(sen acreditar)*
* Bruce Henrionnet *(sen acreditar)*
* Gauthier Lamothe *(sen acreditar)*
* Jimmy Philémond-Montout *(sen acreditar)*
* John Tallarida * (sen acreditar)*

## Galardóns e nomeamentos 
* 2009: Festival de Sitges: Sección oficial longametraxes a concurso.

## Notas 
## Véxase tamén 
### Ligazóns externas 
*